ZWARRIE ONNIE STAP GOUD LOS | Hoërskool Zwartkop
ZWARRIE ONNIE STAP GOUD LOS
Mev. Retha Knoetze van Hoërskool Zwartkop het die afgelope naweek in Kaapstad 'n hertoekenning van Nasionale kleure ontvang in 'n nuwe ouderdomskategorie (W 60+) vir haar stap.
Sy neem gedurende Maart 2017 aan die WMACI 2017 (World Masters Athletics Championships Indoor) te Daegu in Suid-Korea deel. Daar verower sy twee silwer medaljes in onderskeidelik die 3000m RW (Race walk) en die 10km RW.
Gedurende Mei 2017 neem sy aan die SAMA (Suid-Afrikaanse Meesters Atletiekkampioenskappe) te Kaapstad deel en verower twee goue medaljes in onderskeidelik die 5000m RW en die 10km RW. Met die uitstekende prestasies, ontvang sy dan haar hertoekenning van Nasionale kleure.
SKRYWER VAN ZWARRIE TONEEL WAT DEURDRING NA FINAAL
Marista van Eeden matrikuleer te Hoërskool Zwartkop in 2014 . Sy neem sedert 2013 deel aan die skool se Tonele. Sy speel die rol as "Mamma" in "Die Sandput" en "Rachel Verwey" in "Die Joiner ", waar sy vir laasgenoemde genomineer word as beste ondersteunende aktrise tydens die 2014 finaal van die ATKV Tienertoneel.